DEĊIŻJONI TAL-KUMMISSJONI
tal-25 ta’ Frar 2008
li temenda d-Deċiżjoni 96/550/KE li tawtorizza metodi għall-klassifika ta’ karkassi tal-ħnieżer fil-Finlandja [titlu mhux uffiċjali]
(notifikata taħt id-dokument numru C(2008) 692)
(It-testi bil-Finlandiż u bl-Iżvediż biss huma awtentiċi)
(2008/177/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 3220/84 tat-13 ta’ Novembru 1984 li jiddetermina l-iskala Komunitarja għall-klassifika ta’ karkassi tal-majjali [ħnieżer] (1), u b’mod partikolari l-Artikolu 5(2) tiegħu,
Billi:
(1)
Id-Deċiżjoni tal-Kummissjoni 96/550/KE (2) tawtorizza żewġ metodi (Hennessy grading probe (HGP4) u Intrascope/Optical probe) għall-klassifika ta’ karkassi tal-ħnieżer fil-Finlandja.
(2)
Il-Finlandja talbet lill-Kummissjoni biex tawtorizza l-aġġornament ta’ formula waħda u l-użu ta’ metodu ġdid għall-klassfika ta’ karkassi tal-ħnieżer, u ppreżentat ir-riżultati tal-provi tad-dissezzjoni fit-tieni parti tal-protokoll previst fl-Artikolu 3(3) tar-Regolament tal-Kummissjoni (KEE) Nru 2967/85 ta’ l-24 ta’ Ottubru 1985 li jistabbilixxi regoli dettaljati għall-applikazzjoni ta’ l-iskala Komunitarja għall-gradazzjoni tal-karkassi tal-majjal (3).
(3)
Eżami ta’ din it-talba wera li l-kundizzjonijiet għall-awtorizzazzjoni ta’ dawn il-metodi huma sodisfatti.
(4)
Id-Deċiżjoni 96/550/KE għandha għalhekk tiġi emendata skond dan.
(5)
Il-miżuri previsti f’din id-Deċiżjoni huma skond l-opinjoni tal-Kumitat ta’ Ġestjoni tal-Laħam tal-Majjal,
ADOTTAT DIN ID-DEĊIŻJONI:
Artikolu 1
Id-Deċiżjoni 96/550/KE hija emendata kif ġej:
(1)
Fl-ewwel paragrafu ta’ l-Artikolu 1 jiżdied l-inċiż kif ġej:
“-
l-apparat imsejjaħ ‘AutoFom’ u l-metodi ta’ valutazzjoni relatati miegħu, li d-dettalji tagħhom jingħataw fil-Parti 3 ta’ l-Anness”.
(2)
L-Anness huwa emendat skond l-Anness ta’ din id-Deċiżjoni.
Artikolu 2
Din id-Deċiżjoni hija indirizzata lir-Repubblika tal-Finlandja.
Magħmul fi Brussell, 25 ta’ Frar 2008.